Համազգայինի Սուրիոյ Շրջանային Վարչութեան ատենապետ Պերճ Պօղիկեան խօսք առնելով ըսաւ, որ Համազգայինը ընդառաջեց այս դասընթացքի առաջարկին, որովհետեւ համոզուած է, որ Հալէպը հայութեամբ տրոփող գաղութ է ու պիտի մնայ այն հարթակը, որմէ պիտի հնչէ ու տարածուի արեւմտահայերէնը։ Ապա ան շնորհակալութիւն յայտնեց Համազգայինի Սուրիոյ Հայագիտական Հիմնարկի շրջանաւարտ Ազնիւ Ստեփանեան-Արապաճեանին՝ Հալէպի մէջ նման աշխատանքի մը մեկնարկը կատարելուն համար՝ յուսալով որ այս աշխատանքը խթան կը հանդիսանայ մեր երիտասարդներուն՝ հետաքրքրութիւն ցուցաբերելու մեր լեզուին եւ ընծայուած միջոցներու օգտագործումով կատարեալին ձգտելու, սորվելու ու բծախնդրութեամբ մօտենալու արեւմտահայերէնի պահպանման առաքելութեան։